© Det Norske Samlaget 2018

www.samlaget.no

Omslag: Øystein Vidnes

Omslagsfoto: Anni Leppälä,

«Evening (embers)», 2013

Epub-konverting: Napp A/S

ISBN 978-82-521-9090-8

Om denne boka

Om unge jenter og vaksne menn

To søstrer bur med mor si i eit hus på prærien. Ein dag flyttar hestetemmaren inn, og romanen skildrar korleis jentene nærmar seg han. Lengselen etter å bli sett er stor og katastrofal. Huset på prærien er ein roman om unge jenter og vaksne menn, om bilturar om natta, om sandstormar, hestar, om grenseovergangar og reglar som blir viska ut.

Tora Seljebø

HUSET PÅ PRÆRIEN

Roman

Oslo 2018

Eg har gøymt biletet under madrassen. Det er som om historia høyrer nokon annan til. Det hjelper ikkje kor vakker ein er, om ein ikkje gløder frå innsida. Eg har ei lita, kvit truse på meg og ein pastellgul topp som stoppar like over navlen. Håret mitt er bustete og dekkjer kragebeina, over brysta. Den eine stroppen er glidd ned og ei spiss skulder stikk ut. Leppene raudmåla, gnidd utover munnen. Eg ser rett inn i kameraet. Eg har eit lys i meg som kan ta meg med kor som helst.